Document ID: 32004R1365

UREDBA KOMISIJE (ES) št. 1365/2004
z dne 28. julija 2004
o določitvi koeficienta dodelitve za neoluščeni riž, ponujen v intervencijo, za tretjo tranšo intervencije v tržnem letu 2003/04
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3072/95 z dne 22. decembra 1995 o skupni tržni ureditvi za riž (1),
ob upoštevanju Uredbe Sveta (ES) št. 1785/2003 z dne 29. septembra 2003 o skupni tržni ureditvi za riž (2),
ob upoštevanju Uredbe Komisije (ES) št. 708/98 z dne 30. marca 1998 o prevzemu neoluščenega riža s strani intervencijskih agencij in o določitvi korekcijskih zneskov ter povečanja in znižanja cen, ki se uporabijo (3), in zlasti drugega pododstavka člena 4(4) Uredbe,
ob upoštevanju naslednjega:
(1)
Po členu 3a Uredbe (ES) št. 708/98 se količine neoluščenega riža, upravičene do intervencije za tržno leto 2003/04, razdelijo na dve tranši za proizvajalca držav članic in na tretjo, skupno tranšo za Skupnost kot celoto. Da bi se določile količine za tretjo tranšo, so države članice obvestile Komisijo v skladu s prvim pododstavkom člena 4(4) Uredbe (ES) št. 708/98 o količinah neoluščenega riža, ponujenega v intervencijo.
(2)
Ker skupna količina, ponujena v intervencijo, presega razpoložljivo količino, je treba uporabiti koeficient dodelitve. Ta koeficient se izračuna tako, da je skupna dodeljena količina ob upoštevanju minimalne količine za vsako ponudbo nižja ali enaka razpoložljivi količini -
SPREJELA NASLEDNJO UREDBO:
Člen 1
Koeficient dodelitve za količine iz drugega pododstavka člena 4(4) Uredbe (ES) št. 708/98 je 0,860675.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. julija 2004

Labels: 3
17